Citadele banka

thumb|Lietuvas birojs Viļņā

**AS "Citadele banka"** ir uzņēmumu grupa, kas sniedz finanšu pakalpojumus. Pēc aktīvu lieluma "Citadele banka" ir trešā lielākā banka Latvijā. Tā ir dibināta 2010. gada 30. jūnijā, nacionalizējot un sadalot ''Parex'' banku.

"Citadele banka" akciju lielākie īpašnieki ir (2025. gada septembra beigu dati): starptautisku investoru konsorcijs, ko pārvalda *[[Ripplewood Holdings|Ripplewood Advisors LLC]]* (73,7 %) un Eiropas rekonstrukcijas un attīstības banka (ERAB; 24,6 %). *Ripplewood Advisors* vadītajā konsorcijā ietilpst tā meitas sabiedrība *RA Citadele Holdings LLC* (32,38 % bankas akciju), *EMS LB LLC* (11,08 %), *Amolino Holdings Inc.* (8,47 %), *Delan S.à.r.l.* (7,84 %), *Shuco LLC* (6,18 %).

Bankai ir 44 filiāles Latvijā un 7 citās valstīs — Igaunijā, Vācijā, Zviedrijā. Bankai ir 19 meitas uzņēmumi, kas darbojas dažādos finanšu tirgus sektoros. Tai ir pārstāvniecības Baltijas valstīs, Zviedrijā, Vācijā, Šveicē, Azerbaidžānā, Kazahstānā, Ukrainā, Krievijā un Baltkrievijā. Banka fokusējas uz privātpersonu, mazo un vidējo uzņēmumu apkalpošanu.

## Vēsture
thumb|Logotips līdz 2022. gadam
2010. gadā ''Parex'' bankas aktīvi tika sadalīti divās daļās, un no derīgajiem aktīviem tika izveidots uzņēmums AS "Citadele banka". Faktisko darbību banka sāka 2010. gada 1. augustā.

Banku izveidojot, tika pieņemts lēmums banku vēlāk pārdot, lai atgūtu vismaz daļu valsts ieguldījumu bankas glābšanā. Privatizācijas aģentūra ziņoja, ka līdztekus akciju pārdošanas scenārijam tiek analizētas publiskā piedāvājuma iespējas, kā arī iespējas bankas akcijas kotēt biržā.

2014. gada 16. septembrī, noslēdzoties konkursa procedūrai, Latvijas valdība izlēma pārdot sev piederošos 75 % "Citadele banka" akciju uzņēmumam *[[Ripplewood Holdings|Ripplewood]]* un starptautiskai investoru grupai, ko veidoja 12 investori, no kuriem pazīstamākie bija bijušais ASV Federālo rezervju sistēmas priekšsēdētājs Pols Volkers (*Paul Volcker*) un bijušais Pasaules bankas prezidents Džeimss Volfensons (*James D. Wolfensohn*), kā arī hedžfonds *[[Baupost Group]]*. Eiropas Rekonstrukcijas un attīstības banka paturēja savu akciju paketi — 25 % bankas "Citadele" akciju.
2015. gada 20. aprīlī noslēdzās 74,7 miljonu eiro vērtais pārdošanas darījums.

2015. gada 15. oktobrī tika paziņots, ka "Citadele banka" plāno veikt akciju sākotnējo publisko piedāvājumu fondu biržā *[[Nasdaq Riga|NASDAQ OMX Riga]]* un Londonas Fondu biržā, bet 11. novembrī sākotnējais publiskais piedāvājums tika atcelts. Banka to pamatoja ar to, ka ir parādījušās alternatīvas finansējuma piesaistei.

2018. gada 29. novembrī tika paziņots, ka "Citadele banka" iegādāsies 12,5 % uzņēmuma *[[Mobilly]]* kapitāldaļu. *Mobilly* piedāvā mobilos maksājumus par precēm un pakalpojumiem. 20. decembrī Konkurences padome atļāva šo darījumu. 2019. gada 11. decembrī AS "Citadele banka" paziņoja, ka tā iegādāsies Itālijas uzņēmuma *[[UniCredit|UniCredit S.p.A.]]* līzinga operācijas Baltijā: SIA *UniCredit Leasing* (ar Igaunijas un Lietuvas filiālēm), kā arī tā meitas uzņēmumu SIA *UniCredit Insurance Broker* (ar Igaunijas filiāli). Darījumu bija paredzēts pabeigt 2020. gada pirmajā ceturksnī, bet noslēdzās 2021. gada 4. janvārī.

2020. gada 10. augustā tika paziņots, ka maksātnespējīgās bankas *[[PNB Banka]]* valsts fondēto pensiju 2. pensiju līmeņa ieguldījumu plānu pārvaldīšanas tiesības ir pārdotas "Citadele banka" meitas uzņēmumam *CBL Asset Management*. Septembrī "Citadele banka" galvenā biroja ēka Rīgā, Republikas laukumā 2a tika pārdota nekustamā īpašuma ieguldījumu fondam *Lords LB Baltic Green Fund (V)*, turpmāk uzņēmuma darbībai nepieciešamās telpas īrējot. 2021. gada 4. februārī meitas uzņēmuma SIA *UniCredit Leasing* nosaukums tika mainīts uz SIA *Citadele Leasing*.
2021. gada 12. martā "Citadele" banka parakstīja līgumu ar likvidējamo *[[ABLV Bank]]* par tai piederošā hipotekārā kredītportfeļa lielākās daļas iegādi 170 miljonu eiro apmērā. Šo darījumu 19. maijā atļāva Finanšu un kapitāla tirgus komisijas padome. 5. jūlijā tika pabeigta darījuma pirmā daļa (hipotekāro kredītu līgumi vairāk nekā 120 miljonu eiro apmērā).
2022. gada 21. janvārī tika paziņots, ka meitas banka Šveicē *Kaleido Privatbank* tiks pārdota Gibraltārā reģistrētai bankai *Trusted Novus Bank Limited*.

2025. gada septembra beigās "Citadele banka" lielākie īpašnieki bija starptautisku investoru konsorcijs, ko pārvalda *[[Ripplewood Holdings|Ripplewood Advisors LLC]]* (73,7 %) un Eiropas rekonstrukcijas un attīstības banka (ERAB; 24,6 %). *Ripplewood Advisors* vadītajā konsorcijā ietilpa tā meitas sabiedrība *RA Citadele Holdings LLC* (32,38 % bankas akciju), *EMS LB LLC* (11,08 %), *Amolino Holdings Inc.* (8,47 %), *Delan S.à.r.l.* (7,84 %), *Shuco LLC* (6,18 %).
2026. gada 16. janvārī "Citadele" paziņoja, ka no akcionāriem ir atpirkusi aptuveni 12 % bankas akciju par 50 miljoniem eiro, to finansējot no nesenās papildu pirmā līmeņa kapitāla obligāciju (AT1) emisijas. Lielākie akcionāri (*Ripplewood Advisors* un ERAB) nepiedalījās akciju atpirkšanā, tādēļ viņu ieguldījumu daļa palielinājās.

## Nosaukums
"Citadele" grupas centrālā ēka atrodas vietā, kur agrāk atradās Rīgas citadele. "Citadele" () burtiskā nozīmē ir neliela pilsēta, varens cietoksnis, galvenais nocietinājums, feodālās pilsētas sirds, kas kalpo arī par administratīvo un kultūras centru.

## Galvenie pakalpojumu veidi
Bankas galvenie pakalpojumu veidi ir norēķinu kontu apkalpošana, maksājumu kartes, noguldījumu produkti privātpersonām un uzņēmumiem, patēriņa kredīti un hipotekārie kredīti, uzņēmumu kreditēšana, garantijas un akreditīvi, izpirkumnoma un faktūrkreditēšana, privātbaņķieru pakalpojumi un *Concierge* pakalpojumi, dzīvības apdrošināšana, aktīvu pārvaldība, tai skaitā pensiju 2. un 3. līmeņa uzkrājumu pārvaldība un 3. līmeņa slēgtie pensiju fondi uzņēmumiem. Banka agrāk izplatīja *[[American Express]]* kredītkartes Latvijā un Lietuvā.

## Atsauces

## Ārējās saites
* AS "Citadele banka" vietne
* "Citadele banka" grupas vietne
* Bankas ''Citadele'' pārdošana lsm.lv